Ruskovce (okres Bánovce nad Bebravou)

Ruskovce () sú obec na Slovensku v okrese Bánovce nad Bebravou.

Polohopis 
Obec leží v strednej časti bánovského výbežku Nitrianskej sprašovej pahorkatiny na širokom chrbte pri sútoku Hradnianskeho potoka a Svinnice.

Dejiny 
Prvá písomná zmienka je z roku 1329 vo forme Rwzk. Patrila zemianskym rodinám Paganovcov, Stolockých, Hencovcov, Sirmiensisovcov. Obyvatelia sa zaoberali poľnohospodárstvom. Jednotné roľnícke družstvo tu bolo založené v roku 1957, pestovali sa tu liečivé rastliny, za socialializmu tu bol Poľnohospodársky nákupný a zásobovací podnik s miešarňou krmív.

Kultúra a zaujímavosti

Pamiatky 
 Ruskovský hrádok, archeologická lokalita z 12.-13. storočia. Išlo o malú vežovitú pevnosť z kameňa alebo dreva s kamenným základom. Nachádza sa na vrchu Skala. Slúžil ako strategický strážny bod na ceste k hradisku Malá Hradná. Je možné, že družina hradu mala ruský pôvod (v širšom slova zmysle), z čoho pochádza názov súčasnej obce. Z hradu sa dochovali iba nepatrné terénne pozostatky.

Občianska vybavenosť  
V obci sa nachádza klub mladých ľudí, v budove hasičskej zbrojnice, keďže zastávajú funkciu Dobrovoľného hasičského zboru v Ruskovciach.

Osobnosti obce

Rodáci 
 Michal Čahoj (* 1911 - † 1994), salezián, misionár v Indii celých 60 rokov.

Referencie

Externé odkazy 
 Oficiálna stránka obce
 Stránka farského úradu

 
Obce okresu Bánovce nad Bebravou